Ministershuis bly ook in slag in Kaapse brande | Maroela Media
'n Lugfoto van die brand wat sedert Sondag in Kaapstad woed. (Foto verskaf deur JP Smith)
Terwyl talle eiendomme, verskeie van hulle van geskiedkundige waarde, verwoes is in die brand wat in Kaapstad woed, het 'n ministershuis ook tot op die grond afgebrand.
Patricia de Lille, minister van openbare werke en infrastruktuur, sê die huis in Nuweland is Sondagmiddag heeltemal verwoes. Dit behoort aan die departement.
Niemand was tydens die brand tuis nie, het De Lille gesê.
Maandag is die gesinne van drie lede van die uitvoerende gesag – nes talle ander inwoners van die stad – gevra om hul huise op die Walmer-landgoed te verlaat weens die bedreiging wat die brand in die omgewing van Philip Kgosana-rylaan ingehou het.
Die huise word bewoon deur onderskeidelik 'n minister en twee adjunkministers.
Almal het reeds alternatiewe blyplek gevind.
Op die Groote Schuur-landgoed het die brand tot byna by die huis van nog 'n lid van die uitvoerende gesag versprei. Die brand is egter in bedwang gebring voor enige skade aan die eiendom aangerig is, het De Lille gesê.
Volgens die minister is sommige van die gebiede wat geraak word weens die digte rook en brandbestrydingswerk nie maklik om te bereik nie, maar die departement hou die situasie met die hulp van die polisie dop om enige skade aan ministeriële huise te bepaal.
Die minister sê mense het sedert Sondagoggend in afgryse na die uitwerking van die verwoestende brande op Tafelberg gekyk en sy het die nooddiensspanne wat sedertdien onophoudelik gewerk het om dit in bedwang te bring, vir hul diens bedank.
De Lille het ook die enorme skade aan verskeie ander geboue, waaronder die biblioteek van die Universiteit van Kaapstad met sy historiese inhoud, betreur.
Die belastingbetaler gaan verseker gemelk word om weer by te dra vir die ministershuis en inhoud
Die ANC moet maar net soos in die goeie verre verlede, net verantwoordelikheid aanvaar vir die brand stigring. Hierdie is niks anders as nog ñ terreur aanval op die Afrikanervolk nie!
So daai klomp swartgallige politikuste het "alternatiewe behuising" gevind…. Seker die 5-ster hotel by die Waterfront! Siestog, dat hulle nou soveel ongerief moet verduur!
Die verwoesde biblioteek is seker nie 'n verlies nie. Dis mos vol rassistiese koloniale goed.
Hierdie brandstigters (van hulle is al in hegtenis geneem) behoort lewenslank gevangenisstraf te kry. Die vernietigingsdrang by sommige mense in hierdie land is siek en walglik.